text:
5. november 1993Nr. 186
Knngerð um spillvatnsevju, sum broytt við kunngerð nr. 90 frá 28. september 2007
Við heimild í §§ 4, 6, 7, 15, 16, § 22, stk. 2, §§ 35, 37, 56, 57 og 72 í løgtingslóg nr. 134 frá 29. oktober 1988 um umhvørvisvernd hevur landsstýrið fyrisett:
Øki.
§ 1. Henda kunngerð er galdandi fyri spillvatnsevju frá húsatangum og samlitangum til hússpillvatn.
Tømingar- og burturbeiningarætlan.
§ 2. Kommunustýrið skal gera eina ætlan fyri tøming og burturbeining av spillvatnsevju í kommununi, herundir ásetingar um hvussu oftani tømt verður.
Stk. 2. 1) Ætlanin skal latast Umhvørvisstovuni til góðkenningar í seinasta lagi 1. oktober 1994.
Tømingar- og burturbeiningarmøguleiki.
§ 3. Kommunustýrið hevur skyldu til at vísa á ein góðkendan tømingar- og burturbeiningarmøguleika fyri alla spillvatnsevju, jvb. § 5.
Stk. 2. Húsaánarar, stovnar, virkir o.o. hava skyldu til at nýta tann av kommunustýrinum ávísta tømingar- og burturbeiningarmøguleikan.
Stk. 3. Stk. 2 er ikki galdandi fyri stovnar, virkir o.o., sum samb. kap. 5 í umhvørvisverndarlógini hava umhvørvisgóðkenning til at tøma og beina burtur egið burturkast.
Tøming og flutningur.
§ 4. Húsatangar og samlitangar til hússpillvatn skulu tømast regluliga.
Stk. 2. Tøming av spillvatnsevju skal gerast í afturlatnum skipanum.
Stk. 3. Tøming og flutningur skal gerast av einum av eftirlitsmyndugleikanum góðkendum virki ella persóni.
Viðgerð, goymsla, burturbeining og nýtsla.
§ 5. Viðgerð og goymsla av spillvatnsevju skal fara fram á hartil ætlaðum plássum, sum eru góðkend sambært kap. 5 í umhvørvisverndarlógini.
§ 6. Ikki er loyvt at leiða spillvatnsevju út í áir, løkir, havið ella líknandi ella at breiða hana út í bø ella haga.
Stk. 2. Í eini tillagingartíð fram til 1. januar 1996 kann eftirlitsmyndugleikin geva undantaksloyvi, til ein varandi skipan verður tikin í nýtslu.
Stk. 3. 1) Í serligum førum kann Umhvørvisstovan loyva, at spillvatnsevja, sum stavar frá smærri útplássum, verður leidd óviðgjørd á sjógv, treytað av, at hetta ikki førir stórvegis smittuvanda ella dálkingarampa við sær.
§ 7. 1) Avfongd spillvatnsevja kann nýtast til jørðáskot ella sum tøð eftir nærri góðkenning frá Umhvørvisstovuni, tó ikki í havabrúkum og urtagørðum.
Gjald.
§ 8. Kommunustýrið kann áseta eitt gjald fyri tøming og burturbeining av spillvatnsevju.
Eftirlit.
§ 9. Kommunustýrið ella kommunufelagsskapur í tess stað er eftirlitsmyndugleiki sambært hesi kunngerð, og verður eftirlitið útint samsvarandi kap. 7 í umhvørvisverndarlógini.
Stk. 2. 1) Kommunustýrið ella kommunufelagsskapurin kann heilt ella lutvíst heimila Umhvørvisstovuni at røkja eftirlitsuppgávurnar sambært hesi kunngerð.
§ 10. 1) Um kommunustýrið ella kommunufelagsskapurin ikki røkir eftirlitsuppgávurnar samsvarandi hesi kunngerð, kann Føroya Landsstýri geva boð um, at eftirlitið hjá kommunustýrinum ella kommunufelagsskapinum heilt ella lutvíst verður framt av Umhvørvisstovuni.
§ 11. Eftirlit sambært § 9, stk. 2 og § 10 verður útint fyri kommunustýrisins rokning fyri gjald, sum landsstýrið ásetir.
§ 12. 1) Umhvørvisstovan hevur yvirumsjón við, at reglurnar í hesi kunngerð verða hildnar.
Stk. 2. 1) Kommunustýrið ella kommunufelagsskapurin hevur skyldu til á hvørjum ári at geva Umhvørvisstovuni skrivliga frágreiðing um framt eftirlit, tiltøk o.a. við upplýsingum um staðfest brot á kunngerðina. Frágreiðingin verður gjørd samsvarandi nærri ávísingum frá Umhvørvisstovuni.
Kæra.
§ 13. Avgerðir eftir hesi kunngerð kunnu kærast samsvarandi kap. 11 og 12 í umhvørvisverndarlógini.
Revsing og gildisreglur.
§ 14. Er ikki harðari revsing ásett sambært lóggávuni annars, verður við bót, hefti ella fongsli í upp til 1 ár revsaður tann, sum
1) fremur brot á § 3, stk. 2, § 4, § 5, § 6, stk. 1 og § 7, ella
2) nýtir spillvatnsevju, sum ikki er avfongd sambært § 7.
Stk. 2. Fyri brot, sum er gjørt av partafelagi, lutafelagi ella tílíkum, kann felagnum sum so verða álagt bót. Er brotið gjørt av kommunustýri ella kommunufelagsskapi, kann bót verða áløgd kommunustýrinum ella kommunufelagsskapinum.
§ 15. Henda kunngerð fær gildi 1. januar 1994.
1) Broytt við kunngerð nr. 90 frá 28. september 2007, har § 15 er soljóðandi: “Henda kunngerð kemur í gildi 1. oktober 2007.”


c: text/html

text:
Leygardagin er tað Suðuroyggin sum er karmur um 1/2marathon, tá ið Føroya Sunnasta 1/2marathon verður hildið.
Hetta er annað árið, at 1/2marathon verður gjøgnumført í Suðuroynni, og tá ið teir 350 luttakararnir fara at ganga og renna av SALT og suður til Vágshøll, kemur hetta at ávirka ferðsluna í oynni.
Tað verður runnið og gingið í vegjaðaranum í móti ferðsluni, men tá ið komi verður inn í Vág verður runnið eftir gongubreytini.
Gongufólkini fara av SALT kl. 10.00 og rennarar fara kl. 11.00 soleiðis at tey um somu tíð koma mál, og hetta viðførir at Hovstunnilin verður stongdur frá kl. 10.00 til kl. 12.00, ella so skjótt seinasti luttakarin er komin úr tunnlinum.
Rørslufelagið Hvistan, Løgreglan og Landsverk hava í felag samskift um trygdina, og umframt at tunnilin verður stongdur, so koma umboð fyri bjargingarlið í Suðuroynni eisini at fylgja við gongufólkunum og rennaranum, eins og at løgreglan kemur at fylgja við, og skeltir frá Landsverk koma at vísa bilførarunum hvussu farast skal fram leygardagin, í meðan tiltakið verður.

robotstxt: allowed

filter: keep


text:
Tá Joan Ørting kemur til Føroyar at luttaka á Kvinnukvøldinum á Hotel Føroyum leygarkvøldið 28. apríl, hevur hon myndamann við sær. Ætlanin er at vitjanin skal gerast til film, ið væntandi verður givin út á heimasíðuni hjá Joan.
– Eg havi tikið mær stundir til at vera nakrar dagar í Føroyum. Eg vil fegin uppliva landið og fólkið, sum har býr. Eg kundi t.d. hugsað mær at sloppið til døgurða heima hjá onkrum eldri føroyskum pari, gjarna einum pari, sum í veruleikanum ræðast sex eitt sindur. Eg ætli mær eisini at fara í býin og uppliva býarlívið, drekka meg fulla. Harumframt vil eg uppliva gamla býarpartin í Havnini, greiður kendi danski sexologurin Joan Ørting frá, tá vit hitta hana á orðið um vitjanina í Føroyum seinni í hesum mánaðinum. Tað er lætt, at hoyra at Joan gleðir seg til at vitja, hetta landið í Norðuri, orðafloymurin er skjótur og øgiligur.
3 føroyskir sexologar
– Eg gekk í flokki við einum føroyskum dreingi í fólkaskúlanum, hann æt Petur Brodersen, hann og systur hansara vóru flutt til Danmarkar. Hann var nakað so fittur. So tað var fyrsta inntrykk, eg fekk av Føroyum. Eg havi annars ikki havt so nógv við Føroyar at gera, fyrr enn nú eg havi tríggjar føroyskar næmingar á mínum sexologskúla; Elina, Biritu og Maritu, tær eru allar deiligar gentur. Eg havi ongantíð vitjað har áður, so eg gleði meg nógv til ferðina, greiður Joan Ørting frá, tá eg spyrji hana um hennara kunnleika til Føroyar.
– Eg havi tó eina mynd av Føroyum, eg síggi føroyingar, sum verandi eitt vinarligt og gestablítt fólkaslag, sum gongur upp í átrúna. Sso skilji eg, at samkynd ikki eru so væl sædd í Føroyum. Eg havi lisið bókina Barbara, og eg vil verða hon. Tað er ein fantastisk bók, ja, ein av mínum yndisbókum, heldur Joan fram.
Ein av føroysku sexolognæmingunum er Elin Hentze í Stórustovu, ið føroyingar best kenna sum útvarps- og sjónvarpsvert. Elin hevur gjørt stórt inntrykk á Joan.
– Elin er ein fantastisk genta! Hon vil gera alt fyri at gera mína vitjan har uppi væleydnaða, greiðir Joan frá. Eg havi longu avgjørt, at eg vil hava eina skipstroyggju, sum er líka sum tann hjá Elini, sigur Joan.
Joan kemur til Føroyar at halda fyrilestur undir heitinum “Meira av tí góða” í sambandi við kvinnukvøldið á Hotel Føroyum 28. apríl. Joan sigur, at tað er ikki so nógv at siga um fyrilesturin, annað enn, at luttakararnir kunnu vænta at fáa Joan Ørting.
Nýggjur fyrilestur
Hetta er ein nýggjur fyrilestur hjá mær, og hann er ikki so fast defineraður. Hann tekur m.a. støði í spurningum, ið eg havi fingið frá luttakarunum.
Joan er m.a. kend úr sendingini Sex-skolen á TV3, ein sending, ið sambært Joan lýsur sera væl, hvat tað er, sum hon ger, og hvør hon er. Tey, sum kenna hesa sending, kunnu tí lætt ímynda sær, hvat er í væntu. Tað skilst tó, at hetta er ein undirhaldandi fyrilestur um driftina og erotikkin millum mann og kvinnu. Joan Ørting fortelur um munin millum tað feminina og tað maskulina, og hvat fyri fyrimunir vit hvør sær hava. Joan sigur frá, hvussu vit kunnu broyta ósemjur og líkasælu til spenning og erotikk. Hon lýsir spurningar sum, hvussu komi eg at kenna mítt egna kyn enn betur? Hvussu blívi eg meira avhildin av tí mótsatta kyninum? Hvat skal til fyri at verða meira opin? og hvussu fái eg meira kærleika inn í mítt lív?
Filmur úr Føroyum
Við sær á ferðini til Føroyar hevur Joan umboðsmann sín, og hesin hevur filmstól við, tí ætlanin er at Føroya vitjanin skal gerast ein filmur, ið verður givin út á heimasíðuni hjá kenda sexologinum, www.joanoerting.dk. Men Joan í hevur havt gott samstarv við eitt nú TV3 avvísir ikki at filmurin kann gerast eitt slag av kladdu til eina sjónvarpsending í framtíðini.


text:
Tíðin er komin til at fáa neyðugu játtanir til Heilsuverkið. Tað merkir at einar 30 milliónir skullu játtast her og nú
Tað sum læknarnir eiga tilgóða fyri teirra yvirtíð má rindast út nú, og nú má Landsstýriskvinnan fáa kommunulæknaskipanina at virka aftur.
Meðan Landsstýrisfólk og tingfólk tosa um metgóðar tíðir og rok ár hjá fiskivinnuni, siglur alt heilsuverkið.
Somu tingfólk sum tosa um metgóðar tíðir, vita ikki at okkara høvuðsvinna er steðga upp og eini 2000 fólk eru farin úr flaka- og fiskivinnuni.
Tá man ikki finnur útáv at høvuðsvinnan er um at fara fyri bakka. Hvussu kann man so halda at tingfólk og landsstýrisfólk kunnu skilja at heilsuverkið eisini er við at fara fyri bakka.
Tey liva í eini illusión um at her gognur alt uppá stás, íbúrðartørvin hjá føroyingum kenna tey heldur einki til.
Tað skal anna til enn at sita og tosa um nýskipanir og broytingartíðir – broytingartíðirnar eru komnar av sær sjálvum.
Óli M. Lassen 24.FO


text:
Nú Páls Høll er latin upp fyri almenninginum, kann eisini staðfestast, at sjálvboðin hava gjørt eitt megnararbeiðið inni á Oyrunum í Vági.
Sjálvboðin planta á Sandinum
Í juli hava sjálvboðin plantað runnar og trø á Sandinum.
Sjálvboðin gera megnararbeiðið í langhylinum
Leygardagin 19. juli vóru sjálvboðin aftur í langhylinum í Vági og málaðu. Eini 15 fólk gjørdu eitt megnararbeiðið og málaðu tilsamans millum 800 og 900 fermetrar.
Sjálvboðin mála í langhylinum
Leygardagin 14. juni byrjaðu sjálvboðin at mála í langhylinum innan.
Stoyptu í Kleivini og á Garðabrúgv
Fríggjadagin fóru sjálvbodnir at bøta um holir í dráttinum oman í Kleivina og á Garðabrúgv.
Ruddaðu í langhylinum í góðveðri
Í góðveðrinum fríggjadagin 28. mars varð ruddað inni og í økinum kring langhylin.
Hjálparfólk í langhylinum tórsdagin
Tórsdagin 20. mars kl. 9 verður hildið áfram við arbeiðinum at gera skráningin í 50 m. hylinum lidnan og kláran til at stoypa.
Sjálvboðin ruddaðu kring Vatnið
Í vikuni hava sjálvboðin vaksin og børn ruddað kring Vatnið í Vági.
Sterkar siðvenjur fyri sjálvbodnum arbeiði
S Í Vági eru sterkar siðvenjur fyri at seta í verk og gera stór arbeiðir grundað á sjálvboðna arbeiðsmegi. Sjálvboðna arbeiði hevur sín uppruna í, at fólk her á staðnum hava vilja og áræði til at gera mun, bæði tá…
Heimasíða til sjálvboðið arbeiðið
Sjálvboðið arbeiðið hevur stóran týdning fyri trivnaðin í Vágs kommunu. Nógv fólk brúka stórar partar av teirra frítíð uppá sjálvboðið arbeiðið í Vágs kommunu, okkum øllum at frama. Hendan heimasíðan – Portalur fyri sjálvboðin í Vági – er ætlað sum eitt amboð,…


text:
Nýggj bryggja í Haldórsvík
Býráðið samtykti í 2017, at taka gomlu bryggjuna á havnalagnum í Haldórsvík burtur og gera eina nýggja betong og timburbryggju.
Arbeiðið varð boðið út, og hevði sp/f Jóan Petur Vang, byggimeistari, lægsta tilboðið. Arbeiðið hevur kostað kommununi 3.000.000 kr.
Alifyritøkan Marine Harvest hevur nógv virksemi í Haldórsvík og gamla bryggjan var ikki hóskandi virksemi longur.
Arbeiðið eru nú komið so mikið væl áleiðis, at nýggja snotuliga betong og timbur bryggjan verður avhendað til kommununa síðst í januar mánaða.
Myndir síggjast her:
http://sunda.fo/index.php/1550-nyggj-bryggja-i-haldorsvik#sigProId929e5b183b


text:
Ingi Samuelsen
30.11.2015 - 17:35
Tíðindi > Heilsa & Umhvørvi > Veðurlagsbroytingar
Øll heimsins eygu eru hesa vikuna vend móti franska høvuðsstaðnum Paris, nú ráðstevnan COP21 er farin av bakkastokki. Hetta er stórur ST-fundur um veðurlagsbroytingar, sum setir dagsskránna kring heimin alla vikuna.
Tórshavnar kommuna ger eisini politiskt vart við seg. Heðin Mortensen, borgarstjóri, hevur saman við hinum høvuðsstaðarborgarstjórunum í Norðurlondum skrivað undir eina yvirlýsing, har heitt verður á heimsins leiðarar um at taka neyðug stig til tess at venda gongdini og basa veðurlagsbroytingunum.
Heðin Mortensen var longu í vár í Reykjavík, har hann saman við hinum borgarstjórunum umrøddi spurningin um veðurlagsbroytingarnar. Tá varð semja gjørd um at orðað eina felags yvirlýsing, sum staðiliga heitir á allar partar í heimshøpi um at fáa semju í lag um hesa stóru avbjóðing.
Yvirlýsingin verður handað leygardagin.


text:
Útibarnagarðurin Víkin var settur á stovn 11. mars 2002. Vit liggja í náttúruríkum umhvørvi, nær fjøru, haga, á, vøtn og bø.
Vit halda til í kjallarnum í Missiónshúsinum í Æðuvík. Á stovninum er pláss fyri 22 børnum.
Av tí at vit eru sera tætt knýtt at okkara ótrúligu náttúru og brúka hana nógv í dagligdegnum, hava vit avgjørt, at broyta navn frá Útibarnagarðurin Víkin til Náttúrubarnagarðurin Víkin.
03.07.2009
Náttúrubarnagarðurin Víkin
Útibarnagarðurin Víkin var settur á stovn 11. mars 2002. Vit liggja í náttúruríkum umhvørvi, nær fjøru, haga, á, vøtn og bø.


text:
RŠttstavarar
Stavarin til Microsoft Office
Stavarin virkar vi hesum ˙tgßvum av Microsoft Windows/Office.Meira ...
LibreOffice/OpenOffice rŠttstavari
Ein rŠttstavari sum virkar viLibreOffice/OpenOffice 3.0 og nřggjari.
Klikk ß Tak niur-leinki og vel at opna/koyra fÝluna. So verur LibreOffice/OpenOffice starta og rŠttstavarin innlagdur.
RŠttstavari til Firefox og Thunderbird
Sami rŠttstavari sum til OpenOffice, men til Firefox kagan og Thunderbird teldupostforriti.
MŠlt verur til heldur at leggja RŠttstavaran til Firefox og Thnderbird inn frß almenna yvirlitinum hjß Mozilla; RŠttstavarin er at finna vi at fylgja hesi leinkju.
Firefox
Opna hesa sÝuna Ý Firefox og klikk ß Tak niur-leinki. RŠttstavarin verur innlagdur sum eitt Firefox Add-On.
Thunderbird
Mac OS X rŠttstavari
Sami rŠttstavari sum til OpenOffice Ý eini ˙tgßvu til Mac OS X. RŠttstavarin verur br˙ktur, har sum innbygdi rŠttstavarin hjß Mac OS X virkar.
Mac OS X mß vera ˙tgßva 10.6 ella nřggjari.
Misjavnt hvussu hann riggar til seinastu sleppingarnar av Microsoft Office til Mac.
Klikk ß Tak niur-leinki. Innleggingin fer sÝan Ý gongd av sŠr sjßlvum.
Aftanß kann vera neyugt at broyta nakrar stillingar ßrenn rŠttstavarin virkar. SÝ leinki nianfyri.
Hunspell
Hunspell fÝlurnar sum OpenOffice,Firefox og Mac OS X rŠttstavarin br˙ka.
Oralistar o.a. tilfar
Leitoralisti
Ein listi vi leitorum og bendingarupplřsingum fyri orini Ý f°roysku orabˇkini.
Oralisti til Hunspell-rŠttstavaran
Ein listi vi °llum orum sum Hunspell rŠttstavarin kennir.
Listin er rŠttlisin, men verur annars ikki dagf°rdur, uttan tß Orabˇkagrunnurin boar frß tÝ.
Marka tekstasavn
Eitt tekstasavn har orini eru merkt vi upplřsingum um oraflokk, kyn, tal o.s.fr.


text:
American ambassador: The Faroes are unbelievable
22-11-2013
Oljan.fo skrivar:
"Hetta hava verið nakrir fantastiskir dagar. Eg havi notið hvørja tí einastu løtu her.” So bersøgin er nýggi amerikanski sendiharrin í danska kongaríkinum, Rufus Gifford, tá oljan.fo fær orð á hann eftir ein áhugaverdan men strævnan arbeiðsdag í Tórshavn. Hetta er hansara fyrsta vitjan í Føroyum sum amerikanskur sendiharri.
Tað eru bert tríggir mánaðir síðani, at hann tók við sum sendiharri í Danmark og hevur hann valt at kunna seg við allar partar av ríkinum skjótast til ber. Hann hevur eisini vitjað í Grønlandi.
Hann kom til Føroya mikudagin sum gestur hjá Kaj Leo Johannessen, løgmanni.
Hósdagin varð so eisini møguleiki hjá sendiharranum at vera saman við Johan Dahl, landsstýrismanni og hoyra um ymsar vinnur og støð hann varar av.
Sendiharrin legði m.a. leiðina til nýggja granskingarstovnin iNova undir Vinnuframa, ið longu stuðlar og hevur sett fleiri spennandi verkætlanir út í kortið.
Í nýggju hølunum hitti sendiharrin umframt leiðslu og granskarum, ið arbeiða á iNova, eisini umboðum fyri fleiri føroyskar stovnar og felagsskapir, eitt nú Visit Faroe Islands, sum stendur fyri at fáa fleiri útlendingar at vitja Føroyar, Klippfisk, sum arbeiðir við føroyskum filmi og føroyskan kokk og filmsfólki, ið arbeiða fyri at gera bæði føroyskan mat og føroysku náttúruna meira kendar í umheiminum.
Sendiharrin fekk eitt sera gott innlit í hesi mongu øki. Og vóru møguleikarnir fyri øktum samstarvi millum føroyskar stovnar og feløg og USA eisini umrøddir.
Leiðin gekk eisini til Føroya Tele, har tann meira tungi parturin av føroyskum vinnulívi varð á skránni, eitt nú slóðbrótandi arbeiðið hjá Føroya Tele sum veitari til altjóða oljuvinnuna, menningina av føroyskum frálandareiðaríum og føroysku luttøkuna í oljuleiting heima sum úti umframt royndirnar at menna varandi orkukeldur og gerast minni heft at oljuni.
Einki er at ivast í, at her var nógv kunning og uppliving hjá einum nýbakaðum sendiharra at sodna, men sum ein av trúgvu stuðlunum hjá Obama forseta, so var Rufus Gifford tilreiðar at fara undir eina nýggja byrjan – eisini í Føroyum.
"Hetta hevur fyrst og fremst verið ein kunningarvitjan fyri meg sum nýggjur sendiharri, og havi eg roynt at tikið til mín alt eg havi fingið at vita frá dugnaligum og sera fyrikomandi føroyingum. Sum so kann vera grundarlag fyri einum enn tættari og betri samstarvi millum Føroyar og USA. ”
Gifford sigur, at hann hevur ynskt at fáa kunning um so nógv til ber í tí føroyska samfelagnum, tí hetta skal vera grundarlag fyri hansara framtíðar vitjanum her.
"Eg vil fegin vita, hvussu fólk hava tað her. Hvussu tykkara politiska skipan er, hvussu vinnulívið trívist og hvussu tykkara viðurskifti eru við Danmark. Tað hevur eisini verið ein ótrúlig uppliving at síggja tykkara oyggjar, og eg gleði meg til at fara til Suðuroyar fríggjadagin.”
Rufus Gifford ætlar sær longu at koma aftur til Føroya næsta summar, so hann kann uppliva allar árstíðirnar her. Hann vil eisini fegin uppliva, at amerikanska oljufelagið ExxonMobil verður við til at finna føroysku oljuna eins og at kunna heilsa uppá amerikonsk ferðafólk, sum hann vónar í størri mun fara at vitja Føroyar. Hann heldur Føroyar eiga eina ótrúliga náttúru, sum kann marknaðaføra Føroyar sum ferðamannalan. Hann dylur ikki fyri, at hann var sera fegin um tað professionellu og livandi framløgu, ið Guðrið Højgaard hevði um Føroyar sum ferðamannaland.
Og kann hann vera við til at byggja brýr millum føroyingar, sum royna at menna bæði filmsvinnu og aðra vinnu, og amerikanarar, so vil hann fegin vera við til at byggja upp sambond. Og er møguleiki hjá honum at vera við til at menna útbúgvingarligt samstarv millum londini, so sær hann eisini fram til tað – fyri bert at nevna nøkur av økjunum, sum sendiharrin er vorðin kunnaður um á hansara fyrstu Føroya-vitjan.
Og tá vit spyrja til politisku støðuna í hansara egna heimlandi, so dylur hann ikki fyri, at hann er sera fegin um, at Barack Obama eisini vann seinasta val og er forseti og hansara arbeiðsgevari í USA. Hann sær fram til at kunna tæna USA og sínum forseta í hvussu er fram til 2017.
Myndir
Amerikanski sendiharrin í Danmark, Rufus Gifford her saman við Johan Dahl, landsstýrismanni og Guðrið Højgaard, stjóra í Visit Faroe Islands, tá vitjað varð á granskingarstovninum iNova hósdagin.


text:
Høvundar
Hevur tú hug at blogga fyri Gudloysi? Set teg í samband við okkum. Vit leita altíð eftir nýggjum tilfari og tað er als ikki eitt krav at bloggarar skulu vera limir, gudloysingar ella samdir við okkum yvirhøvur. Um tú dugir at týða til føroyskt, høvdu vit eisini verið glað fyri týddar greinar, essays o.a.t. um gudloysi, gudfrøði, heimspeki, vísindi ella onnur evni viðkomandi fyri okkum.
Hetta eru fólkini, sum skriva fast á heimasíðuni hjá Gudloysi.
Ása Johannesen kannar kombikk sum part av PhD útbúgvingini hon er í fer við at nema sær í Leeds. Hon er ikki heilt samd við seg sjálva um hon elskar ella hatar kombikk.
Tá hon ikki er í konflikt við seg sjálva um kombikk dámar henni at finnast at dummheitum, sum standast av religión og pátrugv annars. Serliga dámar henni ikki kreationismu og pástandir um hvussu væl tann nýggjasti new age “heilivágurin” riggar. Ása fer at royna at skriva okkurt hvønn mánað um mánaðarskiftið.
Leinki til bloggupostarnar hjá Ásu
Jón Joensen hevur enn ikki fortalt okkum nakað um seg sjálvan.
Jón deilir tó sín vísdóm við okkum tann 12. í hvørjum mánaði.
Leinki til bloggupostarnar hjá Jón
Teitur Vágadal hevur hetta at siga um seg sjálvan:
Árgangur 80, uppvaksin pins, og havi valt at lesa til sjúkrabeiggja.
Fráfallin kristin, sum framvegis trýr, og verjir (altso tá eg komið í kjak).
Sera áhugaður í samfelagsmálum, so sum politikki, fakfeløg, og solidaritetssinnaður.
Havi ein tendens til at kjakast í tað óendaliga um eg fái møguleikan, sum sjálvdan hendur, tí at eg er opinbart so troyttandi. Go figure.
Av meira deyðiligum áhugum, er at lesa Basserne aðru hvørja viku, kann sita í tímar og lesa tekniseriur. Gerist hásur til fótbólt (koyr á AB) næstan hvørt vikuskiftið um summarið. Og havi nýliga uppdaga Baldurs Gate.
Farið at blogga um samfelagsbygnað og trúgv.
Teitur fer at blogga tann 19. í hvørjum mánaði.
Magni Joensen hevur fylgjandi at siga um seg sjálvan:
Eg eri ein professionellur alkohol pushari meginpartin av vikunið. flamberandi gudloysingur til tíðir og arðar tíðir gerið eg meg klókan uppá lívs áskoðanir sum eru meir humanar enn tey 10 boðinið (í eini rødd sum eg royni at fáa at líkjast leonard cohen´sa rødd). eg eri altso ikki væl-lisin. Eg geri meg klókan uppá ymisk ting við at brúka tað gløggsemið og tann logikkin sum evolutiónin av kríatúrum metir at eg havi brúk fyri. Whatever makes the world go round, ikki so?
Magni fer at blogga tann 25. í hvørjum mánaði.
John Ivar Venned roynur fyri tað mesta at spæla guitar í Keypmannahavn, supplerar við síðuna av, livur av SU og tað sum daman hjá honum annars hevur ráð til at stuðla honum við, og so skræðir hann seg dagligani um mangt og hvat religiøst. John Ivar trýr uppá at menniskja dugir væl at uppføra seg pent sjálvt um tað ikki verður lova eina premiu eftir deyðan.
John Ivar fer at blogga minst einaferð um mánaðan tað næstu tíðuna.
Hesi fólkini skriva viðhvørt fyri Gudloysi, men ikki á nøkrum føstum degi.
Jákup Lützen brúkar tað mesta av tíðini hjá sær í tí Kongaliga Danska Musikkonservatoriinum í Keypmannahavn, har hann spælir bratsj. Í frítíðini brýtur hann teldur og trøllar á youtube. Um náttina fløjtar hann Bach sonatir í svøvni.
Jákup er verturin í podcastinum “GudloysiCast” og hann skrivar bloggupostar tá tað liggur fyri.
Leinki til bloggupostarnar hjá Jákupi
Heini Reinert er skrivari hjá Gudloysi, heimspekilesandi á University of Leeds og distraheraður annars. Heini er ikki bloggari hjá Gudloysi og fer tískil ikki at skriva nakað nýtt á nøkrum fastløgdum degi í mánaðinum. Kortini heldur Heini at tað er órættvíst av honum at krevja av øllum hinum høvundunum (sum hann ger dúgliga) at teir skulu blogga, um hann ikki sjálvur skrivar okkurt av og á.
Tí fer Heini við jøvnum millumbilum at bumbardera Gudloysi.fo við meiningsleysari heimspeki, sum ongin tímir at lesa kortini, bara so hann kann lata sum um hann er líka kul sum veruligu blogguhøvundarnir hjá Gudloysi.
Leinki til bloggupostarnar hjá Heina
Fólk, ið fyrr hava bloggað fyri Gudloysi, men ikki gera tað longur.
Heri Joensen situr fyri tað mesta heima hjá sær sjálvum í Hamburg og skrivar tónleik. Tá hann ikki ger tað er hann antin á konsertferð ella lærir hann ungar týskarar at spæla gittara í býti fyri pening. Eisini rennur hann javnan, og um tað var gjørligt át hann einki annað enn kjøt.
Hann fylgir við tíðindum um altjóða politikk, føroyskan politikk og vísind, og dámar honum væl at skræða seg um tað á almennum talgildum pallum. Hann er fyri tað mesta irriterandi sannførdur um at hann hevur rætt, men honum dámar eisini væl at práta við betur vitandi og serfrøðingar, ið kunna rætta hann ella læra hann okkurt nýtt.
Eitt hann heldur seg hava lært er at uttan samskipaða yvirtrúgv var heimurin eitt betur stað.
Leinki til bloggupostarnar hjá Hera
Eyðbjørn Einarsson Jespersen er fyrst og fremst sonur mammu sína. Tað sagt, so er hann ikki ein bamselinedrongur. Í løtuni jollar hann sær í Svøríki, landinum av anti-diskriminatión, javnstøðu og sekulariteti, men vamlast eitt lítið sindur nógv av teimum mongu peikifingrunum (red. hví evulotiónin gav svenskarum 17 peikifingrar á hvørjari hond veit eingin at siga!).
Sjálvur er hann sjórænari, men í frítíðini tekur hann klaffan av eyganum, leggur sjórænarahattin og rommið á hyllina, og drekkur ístaðin whisky, lesur avísir og provokerar uppblástar svenskarar. Komandi tíðina ætlar hann sær einaferð um mánaðin at bresta ballónir her á síðuni; og hann lovar at tær ikki bert fyltar við luft, men heldur við 1. flokks føroyskum dupultmorali, tungutalandi ørvitisknokkum og ø(ð)rum samfelagslortið.
Sum sonur av eini kristnari tjóð, vissar hann eisini fyri, at hann fyrr ella seinni fer at mótsiga sær sjálvum.
Leinki til bloggupostarnar hjá Eyðbjørn
Eivind Ortind Simonsen rekst í Århus, har hann lesur teldufrøði og arbeiður sum programmør tá hann ikki nørdast við líkt og ólíkt. Brýni regluliga mítt tolsemi mótvegis øðrvísi hugsandi saman við mínum reinkarnatiónstrúgvandi kristna antroposofa svigarpápa, sum trýr fult og fast upp á lekjandi eginleikarnar við homøopati, blomstur dropum og Hopi-indianskari healing.
Havi kjakast við kristnar trúarverjar síðan intetnet kom til Føroyar, og kann staðfesta at teirra argument eru neyvt tey somu í dag sum tá. Gott at síggja at tey ikki blíva býttari, men eisini eitt sindur køvandi at síggja at tað heldur ikki gongur hinvegin.
Leinki til bloggupostarnar hjá Eivindi
Arni Zachariassen hevur enn ikki fortalt okkum nakað um seg sjálvan.
Hann fer tó vónandi at fortelja okkum okkurt um sín átrúnað ella meiningar annars viðhvørt.
Leinki til bloggupostarnar hjá Arna
Teitur Vágadal hevur hetta at siga um seg sjálvan:
Árgangur 80, uppvaksin pins, og havi valt at lesa til sjúkrabeiggja.
Fráfallin kristin, sum framvegis trýr, og verjir (altso tá eg komið í kjak).
Sera áhugaður í samfelagsmálum, so sum politikki, fakfeløg, og solidaritetssinnaður.
Havi ein tendens til at kjakast í tað óendaliga um eg fái møguleikan, sum sjálvdan hendur, tí at eg er opinbart so troyttandi. Go figure.
Av meira deyðiligum áhugum, er at lesa Basserne aðru hvørja viku, kann sita í tímar og lesa tekniseriur. Gerist hásur til fótbólt (koyr á AB) næstan hvørt vikuskiftið um summarið. Og havi nýliga uppdaga Baldurs Gate.
Farið at blogga um samfelagsbygnað og trúgv.
Teitur fer at blogga tann 19. í hvørjum mánaði.


text:
Maniitsoq kom á Miðvág seinnapartin
Vinna14-12-2016 - 22:10 - Jóanis Albert Nielsen
Seinnapartin í dag kom Manittsoq á Miðvág. Manittsoq er komin hendan vegin fyri at gera ymiskt viðlíkahaldsarbeiði, tó er enn ikki greitt hvør skal gera tað. Skipið fer til Grønlands í mars næsta ár.
Upprunaliga er skipið bygd til kópaveiðu, skipið er bygt í 1960, men var seinni brúkt til nótaskip.
Síðani 2015 er skipið brúkt til at flyta livandi tosk frá útróðrarmonnum í Vesturgrønlandi til flakavirkið í Grønlenska býnum Manittsoq, sum skipið eisini eitur eftir, so skipið verður í dag brúkt sum brunnbátur.
Tað eru 7 mans við skipinum, og teir koma úr Føroyum, Grønlandi og Norra. Skipið siglir við norskum flaggi, og er heimahoyrandi í Tromsø.


text:
Frá Bragdinum:
Sum seinastu nógvu árini, renna vit aftur niðri á Skálatrøð, dagin fyri Ólavsøkuaftan. Startskotið til renningina verður tann 27. juli kl. 18.00 og hjá teimum flestu, er tað eisini startskotið til eina góða Ólavsøku.
Karmarnir um renningina, eru niðri á Skálatrøð. Har er slætt og gott at renna og ikki minst, er tað sera áskoðaravinarligt. Fólk úr øllum heraðshornum plaga at luttaka og hjá fleiri útisetum er tað ein fastur táttur, at renna við Ólavsøkurenningini. Teinurin hjá teimum vaksnu er 5 km, og kann tað viðmælast ungum, sum eldri, vandum og minni vandum, at renna við. Og ikki er neyðugt, at verða limur í nøkrum felagið. Seinastu árini eru fleiri kaffistovur á rutuni og tað ger ikki bara rutuna tronga, men við teimum koma eisini fleiri áskoðarar, sum njóta eina máltíð uttanfyri kaffistovurnar. Bátar liggja eisini undir Bryggjubakka og alt hetta ger Ólavsøkurenningina til nakað serstakt!
Børnini plaga heldur ikki at smæðast burtur og meira enn eina ferð er tað hent, at onkur nýggj stjørna stingur seg fram um hini, og vinnur óvæntað. Børnini renna styttri, enn tey vaksnu. Teinarnir eru frá 430 metrum til 1,3 km. Í ár broyta vit raðfylgjuna soleiðis, at børnini renna fyrst. Renningin byrjar sostatt kl. 18, og tey yngstu børnini renna fyrst. Heiðursmerkini handa vit so hvørt, bólkarnir eru lidnir at renna. Tey vaksnu renna aftaná, umleið kl. 18.45.
Vit í Bragdinum gleða okkum altíð til Ólavsøkurenningina og vilja vit aftur í ár bjóða tykkum øllum vælkomnum at luttaka í renningini.
Tað er lættari at fyrireika, um meldað verður til í góðari tíð og tað er sera ómakasleyst, tí gjaldast kann við tilmelding. Freistin at melda til er 25.juli og tá kostar tað 80 kr fyri vaksin og 40 kr fyri børn.
Leinki at melda til er her:
https://www.atgongumerki.fo/fif/
Eftirtilmelding er sama dag, sum renningin, millum kl. 16.30 og 17.30, har startnummurini skulu heintast. Tá kostar tað 100 kr fyri vaksin og 50 kr fyri børn.
Vit síggjast 27. juli at svikstarta Ólavsøkuna á Skálatrøð.


text:
Tá ið Mosambik gjørdist frælst ríki í 1975, flýddu gomlu valdhavarnir, portugisar, av landinum, men áðrenn høvdu teir oyðilagt nógvar verksmiðjur og flutningskervið. Drúgv borgarakríggj, turkur og vatnflóð hava síðan verið atvold til, at landið er vorðið av fátækastu londum í heiminum. Minur frá krígnum sløðast um alt landið, og fáar brýr standa uppi. Men Mosambik skuldi havt góðar møguleikar at komið fyri seg aftur. Tilfeingið er nógv, jørðin er fruktagóð, og stórar lindir av ymsum steinsløgum eru mest sum órørdar.
Í 1975 brast borgarakrígg á ímillum kommunistisku Frelimo-stjórnina og mótstøðurørsluna Renamo, sum Suðurafrika stuðlaði. Kríggið tók 900.0000 mannalív og elvdi til stóra hungursneyð. Eftir tað at Renamo misti stuðul sín uttanlands, og Frelimo-stjórnin gjørdi av at seta í verk fólkaræðiliga fleirflokkaskipan, samdust partarnir um at binda frið og skrivaðu báðir undir friðaravtalu í 1992.
Tá ið loyst var, løgdu myndugleikarnir í Mosambik alt heilsuverkið undir ríkið og skipaðu fyri, at øll sjúkrarøkt og læknatænasta vóru ókeypis. Í drúgva borgarakrígnum vórðu flestu sjúkrahúsini og læknamiðstøðirnar á bygd oyðiløgd, og mong doyggja enn av sjúkum sum t.d. tuberklum, malariu og lungnabruna. Fleiri milliónir fólk flýddu av landinum, ella inn til býirnar. Har var tryggari. Næstan alt fólkið livir nú í størstu armóð, og helvtin av fólkinum livir av teirri matvøruhjálp, sum umheimurin sendir landinum. Hvørt ár fær Mosambik nógva neyðhjálp; mestu hjálpina senda USA og lond í Evropa.
Meiri enn 85% av fólkinum í Mosambik arbeiða í landbúnaðinum. Bøndurnir dyrka m.a. sukur, bummull, te, cashewnøtir og aldinfruktir á fruktagóða lendinum fram við strondini; inni í landinum dyrka teir tubbak og halda neyt. Nógvur fiskur er á landgrunninum, og rækjur, hummari og ymiskur fiskur verða flutt út og eru kærkomin inntøka hjá illa komna búskapinum.
Havnabýurin Beira við Indiahav er næststørsti býur í Mosambik og týdningarmesti havnabýur. Meginparturin av út- og innflutninginum úr grannalandinum Simbabvi fer um Beira, haðan jarnbreyt, vegur og oljuleiðingar liggja til simbabviska høvuðsstaðin Harare. Í borgarakrígnum vardu upp í 10.000 simbabviskir hermenn hesa leið, ið er sjálv lívæðrin í Simbabvi.
Chopifólkið, ið býr við strondina, ger eitt ljóðføri, nevnt mbila (flt. timbila). Timbilabólkarnir spæla undir, tá ið torgreiddi dansurin migodo verður dansaður, og yrkingar við tilburðum úr bygdalívinum verða bornar fram. Timbilatónleikurin er tjóðartónleikur í Mosambik.
Søgan hjá teimum átta londunum, ið eru í syðra Afrika, líkist nógv. Øll hava verið undir evropeiskum hjálandastýri, og næstan øll londini máttu stríðast til tess at fáa sjálvstýri. Í flestu londunum hava verið drúgv og hørð kríggj. Nú eru øll londini fræls og fólkaræðislig, og í øllum londunum er fólkið nógv blandað, og øll hava javnbjóðis rættindi. Veðurlagið syðst í hesum londum er temprað, fyri norðan er tropiskt veðurlag. Landslagið er fjølbroytt, her eru oyðimerkur, regnskógir, slættlendi, grasfløtur og høg fjøll. Ovurstórur munur er eisini á vælferð og lívskorum fólksins. Í Suðurafrika ríkir ídnaðarharrar og stórbøndur; í Kalaharioyðimørk veiðifólk og savnarar.
Politikkurin í Suðurafrika hevur ávirkað alt syðra Afrika. Frá 1948 førdu myndugleikarnir rasuskilnaðarpolitikk, nevndur apartheid-politikkur. Suðurafrika royndi at steðga menningini í grannalondunum, ið vóru ímóti apartheid. Landið stuðlaði uppreistrarliðum, sum bardust ímóti stjórnini í Angola og Mosambik og hjálpti teimum, ið vórðu ímóti, at tey svørtu fingu politiska valdið í Simbabvi og Namibia. Tá ið apartheidpolitikkurin varð tikin av í 1994, batnaðu viðurskiftini ímillum Suðurafrika og grannalondini. Til 1994 vóru javnan mótmælisgongur í øllum Suðurafrika ímóti hvíta apartheidstýrinum í Pretoria.
Okavangooyrarnar eru ikki sum aðrar oyrar, ið leggjast við havið ella vøtn, men renna út í oyðimørk. Áin vellir upp í Angola og rennur í landsynning ígjøgnum Namibia, til hon ger oyrarnar í Kalaharioyðimørk í Botsvana. Stóru mýrarnar og áirnar eru stívliga 22.000 km2 í vídd og tilhaldsstaður hjá sonnum dýra- og plantumeingi. Fólkið, ið býr við oyrarnar, siglir í oyrunum í holaðum kanoum, nevndar mokoro.
Landslagið í syðra Afrika er fjølbroytt. Fyri vestan og miðskeiðis í londunum eru turrar oyðimerkur; fyri norðan er tropiskur regnskógur; og víða um miðskeiðis og serliga fyri eystan eru víðar grasfløtur við stórum dýrameingi. Her eru t.d. heimsins minsta antilopa, dik-dik, og størsta dýr uppi á landi, afrikanski fílurin. At verja hótt dýr eru stór øki løgd av sum friðingarøki og tjóðgarðar. Cape Town á Høvdanesi í Suðurafrika er undir stórsligna Taffelfjallinum. Á Høvdanesi vaksa mangar plantur og blómur, sum ikki vaksa aðrastaðni í heiminum. Ferðafólk úr øllum heiminum koma til syðra Afrika at síggja sjáldsama dýrameingið og fagra, stórsligna landslagið.
Í syðra Afrika eru ógvuliga nógv steinsløg. Meginparturin av øllum gulli, diamantum, urani og kopari kemur hiðan, og hetta hevur broytt korini hjá fólki og búskapin í londunum nógv. Í Botsvana eru steinsløg høvuðsstuðulin undir búskapinum; næstan 80% av øllum inntøkunum í landinum eru frá diamantvinnuni. Suðurafrika er tað landið í heiminum, ið høggur mest gull, og í Namibia eru størstu urannám í heiminum. Kol er týdningarmesta brennievni í syðra Afrika. Í Suðurafrika, Simbabvi, Botsvana og Mosambik er ógvliga nógv kol.
Í øllum syðra Afrika fara fólk av bygd til býirnar at fáa arbeiði. Í Johannesburg í Suðurafrika búgva nú fleiri enn 9 milliónir fólk, og hann er næst størsti býur í Afrika. Keiro er størstur. Í høvuðsstaðnum í Mosambik, Maputo, varð fólkið tvífaldað frá 1975 til 1983; nú býr hálv onnur millión fólk í býnum.
Í Afrika hevur verið vanligt, at konufólkið hevur havt ábyrgd av at hildið hús, umframt at dyrka jørðina. Mong mannfólk í Afrika eru heiman upp í eitt og tvey ár í senn og arbeiða í námum og í býunum, tí eru næstan bara konufólk eftir í bygdunum. Tey fáa tí alt meiri ábyrgd av húsi og heimi.
Sanfólkið í Kalaharioyðimørk er eitt av fáu fólkunum í Afrika, ið liva sum veiðifólk og savnarar. Tey búgva og arbeiða saman í smáum samfeløgum við føstum ættarbondum. Í øldir hava tey farið úr einum staði í annan í oyðimørkini og tikið skordýr og henta plantur at eta og við eiturørvum veitt smá dýr. Nú gevast mong við gamla lívsháttinum og búgva fast í bygdum.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Maputo
Vídd: 801.590 km2
Fólkatal: 22.061.451
Alment mál:
portugisiskt
Átrúnaður:
kristindómur 30%, afrikanskir átrúnaðir 60%, islam10%
Stýrislag:
fólkaræði, fleirflokkaskipan
Gjaldoyra: nýggjur metical (MZN)


text:
Danski bólkurin Aqua hevur ikki rættiliga havt nakað hitt síðan tey góvust á fyrsta sinni um aldarmótið. Treyðugt so, okkurt hevur verið, men tað er kortini at undrast yvir, at tey í so góðan mun megnaðu at fáa allan Vágsbø við, ja, næstan alla Klaksvíkina, tá tey løgdu upp til 90’ara party á Vágsbøi í gjárkvøldið.
Peppaði nítiára-teknotónleikurin hóskaði onkusvegna væl til fyrsta summarfestivalkvøldið, og tað vísti seg, at flest øll av teimum, sum stóðu fremst dugdu at syngja við til Barbie Girl, Dr. Jones, All Around the World og hvat Aqua-sangirnir frá teimum seinastu árunum av farnu øldini nú einaferð eita.
René Dif og Lene Nystrøm, serliga René Dif, høvdu gott tak á áhoyrarunum, og fingu enntá lokkað eitt lið av ungdómi við upp á stóra pallin at dansa, tá einasta veruliga hittið frá tíðini eftir at bólkurin upprunaliga gavst, kom á skránna.
”Back to the 80’s” gjørdist festliga hæddarpunktið á væl trimmaðu og væl eydnaðu konsertini á tí imponerandi stóra pallinum við ljóði og ljósi, sum ikki man standa aftan fyri nakran annan pall, sum Aqua hevur staðið á í summar.
Tónleikaliga hæddarpunktið var kortini balladan ”Playmate for Jesus”, eitt av nýggjaru løgunum hjá bólkinum, sum prógvar, at Aqua kann annað enn at framføra fjasutan bubligumpopp, ið er stirnaður í nítiárunum, men kann føra verkætlanina inn í nú-og framtíðina við viðkomandi sangum, sum ikki nýtast at verða framførdur í innbillingini av at vera partur av eini tekniseriusøgu.
Aqua var ein frísk byrjan upp á Summarfestivalin. Eftir Aqua slapp eitt annað, til høvið samansettu nítiáraorkestur, JoKa, við Karl Martin Samuelsen og Jóhannus á Rógvu, upp á stóra pallin at royna seg. Tey fingu fjøldina, sum nú var rættiliga avmarkað í mun til undanfarnu konsertina, til at syngja við upp á Torvatrøllið, men JoKa fekk ongantíð Vágsbø at danda á sama hátt, sum Aqua megnaði
Summarfestivalurin heldur fram í dag, tá stóra høvuðsnavnið er blaðunga svenska stjørnuskotið Zara Larsson, sum fer á pallin klokkan 21.
Les eisini og sí fleiri myndir: Barbie Girl vakti Vágsbø


text:
Javnaðarflokkurin fremur álop á umsiting Løgtingsins
Politikkur -
Javnaðarflokkurin hevur í morgun - beint áðrenn sonevnda ”stjórnarskipanin” skal til viðgerðar í Løgtinginum - framt eitt ljótt álop á umsitingina hjá Løgtinginum.
Fólkatingslimur Javnaðarfloksins leypir ikki bert á umsitingina men eisini á sjálvan stjóran á Løgtingsskrivstovuni. Stjórin er evsti ráðgevi hjá Løgtinginum, ið skal tryggja, at tað, sum verður viðgjørt á Tingi, er í lagi.
Hetta, at Javnaðarflokkurin og fólkatingslimurin síggja seg ill inn á niðurstøðuna, sum Løgtingsskrivastovan er komin við, má og skal ongantíð síggjast aftur í persónligari útspilling av embætisfólkum.
Uppgávan hjá umsiting Løgtingsins er nettup at koma við sínum løgfrøðiligu niðurstøðum, og í hesum føri verður mælt til at burturvísa uppskotinum um sonevnda ”stjórnarskipan” av fleiri ymiskum orsøkum.
Niðurstøður frá Løgtingsskrivstovuni eru týðandi, og tær skulu virðast í okkara parlamentarisku skipan.
Tað kann als ikki góðtakast, at ein flokkur í Løgtinginum – enntá løgmansflokkurin – spillir út embætisfólk hjá Løgtinginum. Hetta er undir alt lágmark og eigur ikki at vera partur av tí, sum fer fram í einum parlamenti.
At ein fólkatingslimur, ið sjálvur hevur fram brot á tagnarskyldu og hevur likið út loynilig skjøl, loyvir sær at finnast at embætisverki Løgtingsins, eigur ikki at fara óátalað aftur við borðinum.
Sambandsflokkurin


text:
Runavíkar Kommuna er í hesum døgum á vinarbýarvitjan á Egilsstøðum. Við í ferðalagnum eru Sæunn Ólavsdottir Hansen, varaborgarstjóri, Sølvi Reinert Hansen, mentanarleiðari, og Rannvá Troest, umboðandi Faroexpo.
Endamálið við ferðini er at knýta enn tættari samstarv við Egilsstaðir, bæði innan vinnu og mentan.
Runavíkar Kommuna og Egilsstaðir eru líkar innan nógv øki. Millum annað hava báðar kommunur verið partur av kommunusamanlegging seinastu árini. Íbúgvaratalið í kommununum báðum er eisini áleið tað sama - umleið 4.000.
Kommunan á Egilsstøðum, sum í dag verður nevnd Fljótdalsherað, hevur seinastu 8 árini fleiri ferðir luttikið í mentanarvikuni í Runavík, og í ár hevur kommunan eisini saman við lokalum vinnulívi víst áhuga í at luttaka í vinnustevnuni Faroexpo.
Umboðini fyri Runavíkar Kommunu hava hesar dagarnar havt fundir við vinnulív og kommunalu myndugleikarnar á Egilsstøðum. Vitjað verður á mentanarvikuni, Ormsteiti, og í morgin setur Sæunn Ólavsdóttir Hansen saman við borgarstjóranum í Fljótdalsherað vinnustevnuna "Okkar Samfélag 2012".
Í dag er avtala gjørd um at endurskoða vinarbýarsáttmálan frá 2003 og undirskriva nýggjan sáttmála í oktober, tá mentanarvikan og Faroexpo vera í Runavík.
17.08.2012
Runavíkar Kommuna á vinarbýarvitjan á Egilsstøðum
Runavíkar Kommuna er í hesum døgum á vinarbýarvitjan á Egilsstøðum. Við í ferðalagnum eru Sæunn Ólavsdottir Hansen, varaborgarstjóri, Sølvi Reinert Hansen, mentanarleiðari, og Rannvá Troest, umboðandi Faroexpo.


text:
Í juni 2017 vórðu videoupptøkur gjørdar á 53 støðum undir Føroyum. Upptøkurnar vóru somikið týðiligar, at til bar at síggja sand, steinar, klettar og ymisk dýr og fiskar. Á teimum grynstu støðunum var sera nógvur gróður í sjónum, sum gjørdi upptøkurnar eitt sindur ótýðiligar.
Tú klikkir á eitt punkt á kortinum, sum sæst her, og ein still mynd av havbotninum kemur fram á skýggjan. Tá tú klikkir á myndina, sæst eitt stutt brot av hesum upptøkum á hesari leiðini.
Í juni 2018 er ætlanin at gera fleiri upptøkur.
Á myndini niðanfyri sæst, hvat ið er at finna á upptøkunum á ymsu støðunum.


text:
Granskingardagur verður á Landssjúkrahúsinum 19. mai
19. mai 2016 verður aftur hildin serstakur granskingardagur á Landssjúkrahúsinum, har sjóneykan verður sett á gransking, ið verður framd á ella hevur samband við Landssjúkrahúsið.
Granskingarnevndin á Landssjúkrahúsinum metir, at við góðu royndunum frá undanfarnu árum, kunnu vit bert staðfesta, at tørvur og áhugi er fyri, at gransking á Landssjúkrahúsinum verður lýst á serstøkum tiltaki.
Á Granskingardegnum verður enn eina ferð høvi at hoyra um og síggja granskingarverkætlanir, ið hava eitt ávíst tilknýti til Landssjúkrahúsið. Eins og seinast verður høvi hjá øllum starvsfólki á Landssjúkrahúsinum at vera við á degnum. Eisini verða starvsfólk og samstarvsfelagar á øðrum viðkomandi stovnum boðin við og umboð frá viðkomandi myndugleikum.
Høvi verður at hoyra fleiri styttri fyrilestrar og síggja framsýning av verkætlanarpostarum.
Aftur í ár verður skipað fyri kapping millum tey, ið hava latið inn postara til Granskingardagin – heiðursløn verður latin besta postara, ið verður valdur av serstakari nevnd.
Neyv skrá kemur seinni.
Les meiri um gransking og granskarar á Landssjúkrahúsinum her.
Granskingarnevndin á Landssjúkrahúsinum
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Stóra finningin av Paulusar brøvum varð gjørd í Egyptalandi tíðliga í 1930-talinum.
Tey gulnaðu papyrusørkini vístu seg at vera áttatiseks ørk frá tí elsta savninum av Paulusar brøvum, sum vit kenna. Papyrus 46 er tað elsta handritið vit hava, sum hevur eitt brævasavn, sum Paulus skrivaði frá ár 50 til sín deyða um ár 65 e.Kr. Paulus tykist sjálvur at hava byrjað eitt tílíkt savn.
Í einum av brøvum sínum heitir hann á meinigheitina í Kollossu at býta um brøv við grannameinigheitina í Laodikeu (sí Kol. 4,16). Á tann hátt hava tær kristnu meinigheitirnar hugsandi havt fleiri av Paulusar brøvum í sínum savni. Heilt tíðliga eru tær byrjaðar at savna hesi brøv í eitt bind. Seinast um ár 100 e. Kr. vóru brøvini eitt savn og send runt millum tær kristnu meinigheitirnar í einum bindi.
Í einum tílíkum brævasavni var tað hent at seta yvirskrift yvir hvørt bræv, og soleiðis vórðu tær stuttu yvirskriftirnar til: “ Til rómverja”, “til galatamanna” og so framvegis.
Kanska vóru hesi stóru brævasøvnini partvís orsøkin til, at tey kristnu komu at dáma bókastøddina? Tað vanliga um ár 100 var at skriva í eina bókarullu, men tey kristnu valdu at forma skriftir sínar sum bøkur ístaðin. Í eini bók kundu tey nevniliga savna fleiri tekstir enn ein bókarulla kundi hava.
Upprunaliga vórðu brøvini send avstað eitt og eitt. Tí skuldi ein kanska trúð, at tey framhaldandi fóru at verða send eitt og eitt. Men í dag finna vit brøvini bara í søvnum.
Í stuttum kann sigast, at ikki eitt einasta handrit sær út til bert at vera eitt einstakt bræv. Har teksturin í einum brævi endar, kemur altíð ein nýggj yvirskrift og eitt nýtt bræv. Soleiðis er í øllum handritunum, sum eru nóg væl varðveitt til, at ein kann kanna fleiri síður hvørja ferð. Og Papyrus 46 er nógv tað fyrsta av hesum.
Papyrus 46 verður tíðarfest til umleið ár 200 e.Kr. Nakrir granskarar vilja tíðarfesta tað til nógv fyrr, gjarna til miðjan 100-talið, men vanligt er at tíðarfesta tað til tíðina um annað árhundraðskiftið.
Foto: Papyrus 46, Kolossubrævið 1,5-12 og Rómverjabrævið 11,13-22.
Hjørleif Poulsen umsetti.


text:
Í samband við arbeiðið á vatnleiðingina við Bøgøtu 6, verður skrúvað fyri vatninum ónsdagin 20. juni 2018 kl. 10.00, og kemur hetta at ávirka brúkarar hjá Brekkugerðar Vatnfelag, frá Báraldarbakka og út til Hvanndalsbrekku í umleið 2 tímar.
Í samband við arbeiðið á vatnleiðingina verður skrúvað fyri vatninum kl. 8.30 við Bøgøtu 62, við ávirkan brúkara við tilknýtið til m.a. Misáveg.
Les meiri
Í samband við arbeiði á vatnleiðingina við Toftabrekku, verður skrúvað fyri vatninum fríggjadagin 18. mai 2018 kl. 9.00. Økini, ið verða ávirkaði eru frá Toftabrekku og Suez-kanalini, út eftir Toftavegi, út til Toftalíð. Brúkarar á Krosslábrekku og á Vágsvegi við tilknýti til Krosslábrekku verða eisini ávirkaðir.
Les meiri
Orsaka av arbeiði uppá vatnleiðing við Laksá verður stongt fyri vatninum kl. 9 týsmorgun 24. apríl 2018.
Les meiri
Tekniska toymið hjá Vágs kommunu hevur seinastu vikuna arbeitt við at liðugtgera endurnýggjanina av vatnveitingini á havnarlagnum. Hetta hevur í styttri tíðarskeið um vikuskifti ávirkað nakrar av brúkarunum í kommununi; og skuldi hetta nú verið komið í rætt lag.
Les meiri


text:
Framtak er Framtaksgrunnur Føroya, sum er ein almennur vinnurekandi grunnur, ið hevur sum endamál at gera íløgur í nýggj ella víðkað vinnutiltøk í Føroyum. Íløgurnar skulu hava eitt langsiktað kapitalavkast, ið stendur mát við váðan. Eisini leggur Framtaksgrunnurin dent á verkætlanir við høgum vitanarinnihaldi.
Íløgan hjá Framtaksgrunninum kann latast sum innskot í eginogn ella sum ábyrgdarlán. Tá íløgan verður latin sum innskot í eginogn, skal Framtaksgrunnurin avhenda síni partabrøv, tá rakstur og felag metast at hvíla á einum burðardyggum grundarlag.


text:
Orð: Elisabeth Clephane
Týtt: Jákup Dahl
1. Níggju og níti lógu so trygt
á haga við grasgóð ból;
bert eitt varð burtur úr fylgi stygt
í oyðimørk, uttan skjól,
har viltist tað, har leið tað hungur og hall,
meðan heima so væl í lag alt fall.
2. «Eru níggju og níti tær ikki nokk?
Tey eru tær, Harra, hjá.»
Men hirðin svaraði: «Í mín flokk
ein vantar smalan, eg vil fá,
og tí eg nú fari til fjals avstað
at leita upp mítt hitt mista fæ.»
3. Men eingin av teimum bjargaðu veit,
hvør torfør var henda ferð,
ei heldur, hvat hirðin leið og sleit
í síni frelsaragerð.
Hann leitaði dag, hann leitaði nátt,
í djúpum gjáum, í homrum hátt.
4. O, hyggið, har gjøgnum alt skursl og grót,
har liggur ein blóðig slóð;
tí steinar skóru hans hond og fót,
so blóðsporið eftir hann stóð!
Við úlvin so grimliga bardist hann,
so at hjartablóð hans tað rann.
5. Men tá hann fegin við lambið stóð
og tað í føvningin tók,
tá kendist so undurfagurt ljóð
frá himni til fjallarók,
Guðs einglar teir kvóðu til harpuslátt
ein gleðilovsong á himni hátt.


text:
Eldsins gáta
Bókadeild Føroya Lærarafelags
- Síður: 210
- Útgávuár: 2008
- Upprunamál: svenskt
- Innbinding: heft við klaffum
- Rithøvundur: Henning Mankell
- Myndir: Peter Marlow
- Týðari: Jákup í Skemmuni
Fyrra, Eldsins loyndarmál, kom út á vári 2008.
Bøkurnar eru grundaðar á veruligar hendingar hjá gentuni Sofíu, sum býr í Mosambik.
Í fyrru bókini stríddist hon at koma fyri seg aftur, eftir at hava stigið á eina minu og mist yngru systur sína. Í hesari er onnur systir, Rósa, komin aftur úr Suðurafrika, og hon er álvarsliga sjúk.
Sofía roynir at skilja, hvat er áfatt, men hon skilir ikki reiðiliga, bara hetta, at eldurin roynir at siga frá einari stórari vanlukku.


text:
Orð og lag: Ókendur
Týtt úr svenskum: Kajfinn Hammer týddi
Upprunaheiti: Det finns en plass der kilden springer fram/Det dyre blod Jesus gav på Golgata
1. Eg keldu veit, sum vellir fram so klár
á Golgata – tað eru Jesu sár!
Har talar Guð, har opin keldan er,
Guðs stóru náði til syndarar hon ber.
Niðurlag: Hitt dýra blóð, Jesus gav á Golgata,
frá synd teg reinsar, á, sál, halleluja.
Tað loysa kann, tí at kraftin í tí er,
hitt dýra blóðið tær fulla frelsu ber.
2. So mong ein sál, eg ei tað fata kann,
til Golgata sær aldri venda man.
Tú dýrt vart keypt, á, sál, nú frí tú gerst
um tú av sonnum til kelduna nú fert.
3. Á, sál, hvat gagnar blóðsins sáttargerð
um uttan tað tú fert frá hesi verð?
Á, lat tað tváa burt ta synd, tú ber,
bert henda kraftin í Jesu blóði er!


text:
Broyting í Lønarportalinum10-07-2014
Minst til, at um tú flytir lønir eftir kl. 16.00, er neyðugt at fylla út teigin 'avgreiðsludagfesting' við dagfestingini komandi vanliga bankadag. Um hetta ikki verður gjørt, kann henda, at lønarflytingin ikki verður gjøgnumførd
Seinasta freist at flyta lønir áðrenn ólavsøku09-07-2014
Fríggjadagin 25. juli 2014 kl. 16.00 er seinasta freist at gera lønarflytingar, sum skulu vera á kontu hjá móttakaranum áðrenn ólavsøku
Hav Netbankan við á ferðini03-07-2014
Hevur tú iPad ella annan teldil, ber til at hava Netbankan við tær at ferðast
Eik viðhald í Landsrættinum01-07-2014
Eystari Landsrættur hevur í dag felt dóm í tveimum sakarmálum móti Eik Banka í sambandi við virðisbrøv, sum Kaupthing Banki seldi í Føroyum. Í báðum førum hevur Eik fingið viðhald
Rinda tráðleyst við MasterCard30-06-2014
Seinni í ár fer at verða gjørligt við tráðleysari rindan við MasterCard gjaldskortum, sum eru dagførd við nýggjastu korttøknini


text:
Sambært Løgtingslóg nr. 67 frá 10. mai 2000 um dagstovnar og dagrøkt, § 3, verður foreldraráð valt.
§ 1
Endamál
Endamál foreldraráðsins er at fremja áhugamál foreldranna við dagstovnin og skal arbeiða positivt fyri at styrkja um samstarvið ímillum heim, foreldur, stovnin og kommununa.
Foreldraráðið skal virka fyri trivnaði millum børn, foreldur, starvsfólk og stovnin.
§ 2
Heiti
Foreldraráðið fyri Lítlafløtt
§ 3
Foreldraráðslimir
Í ráðið kunnu veljast øll, sum hava børn á stovninum, undantikin eru tó starvsfólk á stovninum.
§ 4
Atkvøðurættur
Foreldur ella verji hava eina atkvøðu hvør.
§ 5
Ráðið
Í foreldraráðnum skulu vera 5 limir, sum verða valdir fyri 2 ár í senn. Fyri hvønn lim verður ein varalimur valdur. Allar eindir á stovninum skulu verða umboðaðar.
Ráðið skal vera umboða av foreldrum, sum hava børn á dagstovninum. Fer barn hjá ráðslimi av stovninum, tekur varalimur sæti í ráðnum.
Ráðið skipar seg sjálvt við formann, næstformanni og skrivara.
Skrivarin skrivar fundarfrásøgn í gerðabók, sum verður undirskrivað av ráðlimunum eftir fundin ella á fyrstkomandi ráðsfundi.
§ 6
Fundir
Foreldraráðið kemur saman minst eina ferð um ársfjórðingin. Á fyrsta fundi verður avtalað, nær fundirnir skulu verða.
Umboð fyri foreldraráðið, stovnsleiðsluna og Trivnaðarnevndina hava fundir við felags áhugamálum á einum av teimum føstu fundunum, minst tvær ferðir um árið.
§7
Foreldrafundur
Foreldrafundur er hægsti mynduleiki í øllum viðurskiftum ráðsins.
Foreldrafundur verður hildin á heysti hvørt ár, við hesi dagsskrá:
1. Frásøgn frá stovnsleiðaranum frá farnað ári
2. Frásøgn frá foreldraráðnum
3. Val av limum og varalimum til foreldraráðið
4. Viðgerð av innkomnum málum
5. Ymiskt
Uppskot, sum skulu viðgerðast á foreldrafundi skulu skrivliga vera ráðsformanninum í hendi seinast 14 dagar fyri fundin.
Foreldrafundurin er viðtøkuførur, tá minst helvtin av barnatalinum er umboðað.
Foreldrafundur verður annars hildin, tá helvtin av ráðslimunum, leiðarin, minst 5 av foreldrunum ella kommunan ynskja tað.
§ 8
Samráðingar
Ráðið er lið millum foreldur, stovnsleiðara, nevnd og kommununa.
§ 9
Ábyrgd limanna
Hvør limur í ráðnum hevur tagnarskyldu um øll viðkomandi viðurskifti, sum hann fær kunnleika um á ráðsfundi ella á annan hátt. Tagnarskyldan er eisini galdandi eftir at limur er farin úr ráðnum. Hvør ráðslimur skal undirskriva eina váttan um tagnarskyldu.
Samtykt á kommunustýrisfundi 26. feb. 2007
Sjóvar kommuna
Malena Thomsen, borgarstjóri


text:
Nýggja bókin hjá Carl Jóhan Jensen kemur 29.august/
Nú nærkast útgávudagurin hjá nýggju bókini hjá Carl Jóhan Jensen, Eg síggi teg betur í myrkri/ Forspæl til ein gleðileik. Høvundurin hevur upprættað eina Facebooksíðu, har hann boðar frá nýggju bókini og tað er í fleiri førum ikki óstuttligt:
Harrarnir Vitandi og Alvitandi hittast í nýggju farstöðini á flogvöllinum:
-Tú hattamaðurin…
- Ja, hvat um tað spottið?
- Tú minnist eg segði við teg, at hann gevur bók út, eina nýggja skaldsögu…
- Jú, jú…og tað hevði álvaratos gjört mær so fanans sama, um tað ikki plágaði meg so illa, hvat skattgjaldarin má blöða fyri at sovorðnar, eg meini, fyri sovorðnan forsaltaðan súrmjólkagreyt… álvaratos, er tað lögið fólk rýmir av landinum og ikki vil finna seg í….
- Men hann fekk góð ummæli kortini, fyri hina bókina, tá ið hon kom, handan Ó-bókin…
- Ó-bók, ja, tað sigur tú satt…Ó-bók, tað er rætta orðið og sjálvandi varð hon róst…og mest av honum sjálvum, minnist eg rætt…
-Nú, onkur ummælari helt nú við honum, hóast alt…
- Föroyskir ummælarar, jesus salti tínar syndir, maður, hvat eru föroyskir ummælarar, ha, okkurt andligt krymphol í Hoydölum og herðaklappandi snobb-krop og ….
- Jú, men útlendskir ummælarar hava nú eisini havt góð orð um…
- Útlendskir?
- Ja, eitt nú norskir ummælarar… í Oslo-blaðnum Verdens Gang fekk Ó-bókin…
- Lort upp á langskaft fekk hon…
-…og í Íslandi, seinasta heyst…
- Íslendingar altíð koma meylandi við íslendingum, hasi sjálvhalgu lúsavættini, teir fáa ikki nösina úr í reyvini á hvörjum öðrum fyri berari nationalismu…
- Nú, nú…tú tekur so rívan…
- Eg sigi tað eg hugsi og mong við mær, tú…
- Men hendan nýggja bókin, ja, tað havi eg ið hvussu er hoyrt, hon skal vera betri enn hin..
- Og tí trýrt tú, títt salt-hövd…
- Mær dámar so í öllum förum tittilin…
-Tittilin?
- Ja, „Eg síggi teg betur í myrkri.“
- Hatta hevur beistið stolið.
- Stolið?
- Ja, tað ljóðar.
- Hvat hevur tú hoyrt.
- Tað kann gera tað sama, hvörjum eg havi tað frá.
- Eg spurdi ikki, hvörjum tú hevur tað frá, eg spurdi, hvat hevur tú hoyrt…
- Tað er ein álítandi kelda, skalt tú vita.
- Men hvat spyrji eg, hvat hevur tú hoyrt?
- At hann hevur stolið tittilin, margarinhatturin?
- Men frá hvörjum, meðni?
- Magna Arge.
- Magna Arge?!
- Ja, Magni skal síðani í vetur hava skrivað sínar enduminningar um árini í Atlantsflogi…
- Nú…og?
- Bókin skuldi eita „Eg síggi teg betur í mjörka.“
- Álvara.
- Magni er í luftini.
- Tað kann eg ætla.
- Hann fer at melda fyrsta dagin.
- Nei…
- Á, jú…so tað verður helst einki av hasum snobb-útgávugildinum hjá tær, nær og hvar tað nú skuldi verða.
- Í Steinprenti fríggjadagin 29. august klokkan 17.00.
- Nettupp…


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Ken Hensley í Vektarbúðini
25.04.2014
Ken Hensley, úr legendariska bretska tungrock bólkinum Uriah Heep, sum gevur konsert í Dansifrøi í Havn leygarkvøldið 3. mai, hevur játtað at geva eina unplugged konsert í Vektarbúðini hóskvøldið 1. mai kl. 20.30.
Hensley, sum í 70’unum var við til at definera hugtakið Heavy Rock, kemur at spæla burtur úr stóru rúgvuni av Classic Rock perlum hjá sær og Uriah Heep: Lady in Black, Easy Livin’, Stealin, Look at Yourself, Free Me, July Morning…
So um tú hevur hug at uppliva eina rætta rock-legendu í Vestmanna, er at skunda sær at keypa atgongumerki.
Atgongumerki á 200 kr. verða seld á Kommunuskrivstovuni, tlf. 770102. Einans 55 atgongumerki verða seld, so tað er um at skunda sær.
Hóskvøldið verður eisini møguleiki fyri at keypa atgongumerki til Classic Rock Show leygarkvøldið 3. mai á 350 kr.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
GreenSteam er sprotin frá eini PHd verkætlan, sum 3 granskarar gjørdu á DTU. Til verkætlanina fingu hesir eisni víðaristuðul frá Grannskingarráðum. Endamálið við verkætlanini var at finna eina loysn, sum skuldi hjálpa reiðaríum at spara olju á skipaferðslu teirra. GreenSteam Optimisrer skipanin fær til vega og samlar øll dáta saman beinanvegin “real time” meðan skipið…
Granskarasetrið iNOVA byrjaði sítt virksemi í juni 2013, Granskarasetrið er úrslitið av einum samstarvi millum privatar og almennar fyritøkur. Endamálið var at styrkja vísindaliga undirstøðukervið í Føroyum, stovnararnir av felagnum vóru P/F Fiskaaling, Felagið Nótaskip, P/F Bakkafrost, P/F Havsbrún, TF Holding, Framtak, P/F Luna, P/F Marine Harvest Faroes, Sp/f Tavan og MBM. Í Granskarasetrinum er…
Felagið veitir KT-skipnir innan IBM Les meira um felagið her: http://gebsreporting.com/
P/F Tutl International var stovnað í 2012. Endamálið við felagnum var at menna og víðka søluna á útlendska marknaðinum. Saman við TF Íløgum og Royndini var Framtak við frá byrjan. Sjálvt plátufelagið TUTL var stovnað aftur í 1977, tað hava umleið 100 tónleikarar latið út útgávur gjøgnum plátufelagið TUTL. Tað er nú serliga innan digitalu…
Skansi Offshore veitir tænastur innan frálandavinnu um allan heimin, men hava eina serliga ekspertisu í norsku oljuvinnuni. Hetta hevur verið møguligt, tá felagið hevur eina trygga og álítandi tænastu. Felagið er skrásett í Føroyum og hevur einans føroyska arbeiðsmegi. Í tíðindaskrivi frá 29. juni 2016 verður m.a. nevnt at skipið “Eldborg”, sum er bygt á Fjellstrand…
FarPay loysnirnar virka fyri at hjálpa til at fáa peningin inn til tíðina. Við FarPay ger tað lættari og skjótari fyri fyritøkur at fáa sínar kundar at rinda fakturar. Við FarPay loysnini ber til at gjalda við øllum verandi gjaldsloysnum, eisini sjálvvirkandi gjaldingum. Koma nýggjar gjaldsloysnir ber til eisini at nýta hesar. FarPay byrjaði virksemi…
Felagið sniðgevur, framleiðir og selir klæðir í luksusklassa. Framtak setti pening í felagið í 2007. Ein kapitalinnspræning frá Framtaksgrunni Føroya saman við øðrum var við til at gera klædnamerkið Guðrun & Guðrun enn kendari í altjóða mótaverðini. Íløgan merkti, at Guðrun & Guðrun kundu satsa enn meira upp á altjóða marknaðin, og selja nú í øllum…
Endamál felagsins er at eiga partapening í dótturfeløgum, arbeiða við ílegu- og DNA-kanningum og øðrum virksemi í hesum sambandi. Tá Amplexa Genetics byrjaði virksemi við, var tað fyri at bjóða seg fram sum ein alternativ starvsstova innan ílegukanning. Ætlanin var, at kanningarstovan skuldi vera eitt skjótari og bíligari tilboð til sjúkrahúsini í Danmark og Føroyum….
Endamál felagsins er at eiga og reka sjóvegis ferðafólkaflutning við ferjuni M/S Norrøna. Ferjan er í fastari sigling millum Føroyar, Danmark og Ísland. Framtak kom inn í felagið í 2005. Felagið hevur í fleiri umførum fingið nýggjan kapital, tað hava verið bæði fíggjarligir íleggjarar saman við øðrum privatum, sum hava verið við til at fíggja…


text:
Við stuðli frá Føroyska Bíbliufelagnum, hava nøkur børn í India fingið barnabíbliur og myndabíbliur.
Eitt av endamálinum hjá Føroyska Bíbliufelagnum er, at stuðla altjóða bíbliuarbeiði, so tey, ið onga bíbliu eiga, kunnu lesa bíbliuna á sínum egna máli.
Stýrið fyri Føroyska Bíbliufelagið samtykti í fjør heyst, at savna inn pening, sum skuldi latast til keyp av barnabíblium til børn á einum barnaheimi í India.
Christu Suda Communications & Ministries (CSCM) er kristiligur missións- og hjálparfelagsskapur í India. Við hjálp frá m.a. Indre Mission í Danmark hava tey bygt eitt barnaheim til fátøk børn í økinum. Føroyska Bíbliufelagið hevur samband við CSCM umvegis Bjarne Gertz Olsen, ið hevur verið trúboðari í Føroyum og sum vitjar CSCM regluliga. Heimið varð vígt og tikið í nýtslu 27. apríl 2014.
Pláss eru fyri 30 børnum á Barnaheiminum. Heimið verður eisini nýtt til skeið og ráðstevnur fyri sunnudagsskúlalærarum, prestum o.ø. Hvønn sunnudag er sunnudagsskúli. Ætlanin er eisini, at bjóða vaksnum undirvísing á barnaheiminum. Í økinum eru mong fátøk og heimleys børn.
Ein Bíblia í India kostar 175 INR = umleið 17,00 kr. Ein Barnabíblia við litmyndum kostar umleið 80,00 kr.
Í vár flutti Bíbliufelagið kr. 6.000,00 til CSCM við áheitan um, at leiðslan keypti barnabíbliur og myndabíbliur á teirra egna máli til børnini á barnaheiminum. Hetta er nú gjørt og børnini hava fingið hvør sína barnabíbliu og tey smæstu hvør sína myndabíbliu.
Gleðin var stór, tá ið leiðarin fyri barnaheimið, pastor Benarji, handaði børnunum hvør sína bíbliu. Pastor Benarji ynskir at takka føroyingum hjartaliga, ið hava stuðlað hesi verkætlan.
Føroyska Bíbliufelagið takkar eisini teimum, ið hava latið pening og stuðla hesa verkætlan okkara í India.
Fleiri myndir úr India kunnu síggjast í myndasavninum á: www.biblia.fo
Hoyr samrøðu við Lindina um verkætlanina her.
Enn kanst tú stuðla hesi verkætlan. Les meira her.


text:
Væl móttiknir dreymar við havið/
Í gjár var nýggi spælifilmurin hjá Sakarisi Stórá við handriti eftir Marjuna S.Kjelnæs frumsýndur fyri fullum sali í Norðurlandahúsinum og longu sama kvøld vóru fleiri viðmæli at lesa, sum hugtiknir áskoðarar høvdu skrivað.
Fólkatingspolitikarin og sjónleikarin, Sjúrður Skaale heldur talan vera um filmslist á høgum støði og skrivar m.a. "Viðhvørt verður okkurt hálovað í Føroyum, bara tí tað er gjørt í Føroyum. Tí tað er føroyskt. Men "Dreymar við havið", sum varð frumsýndur í kvøld, er IKKI hugtakandi, bara tí hann er ein føroyskur spælifilmur í fullari longd. Filmurin er eitt dygdarverk! Ein søga, í mestan mun fortald við myndum. Samskifti millum fólk um djúpar, sterkar kenslur - fortalt næstan uttan orð, men við nærmyndum av andlitum. Har eitt sigandi eygnabrá, her eitt talandi smíl, og so eini leitandi eygu, sum fortelja um eitt leitandi sinni. Og alt fortelur tað eina søgu sum er so sannførandi, at nógv, sum sótu í salinum, fleiri ferðir fingu eitt tár í eygnakrókin".
Journalisturin Ingi Samuelsen tykist somuleiðis hugtikin. Í ummæli á portalinum, at "Dreymar við Havið, er eitt satt lítið meistaraverk. Fortalt við við nærlagni, góðum leiki, sjarmu, tølandi umhvørvi og dramatikki í ein ávísan mun".
http://portal.fo/dreymur+vid+havid+eitt+satt+litid+meistaraverk.html
Sjálv var eg eisini millum mongu áskoðarnar. Eri í ferð við at skriva eitt ummæli, sum kann lesast í ovurmorgin í vikuskiftisdimmuni. Fyribils kann eg ynskja filmsleikstjóranum, Sakarisi Stórá, øllum filmsliðnum og framleiðaranum, eldsálini aftan fyri verkætlanina, Ingun í Skrivarastovu, hjartaliga til lukku við, at dreymarnir vórðu veruleiki.


text:
Býráðsfundur 27. aug. 2009
1.
J. nr. G 81 – 09/00507
Teknistovan v/Eyðun Petersen, Runavík, søkir vegna Bakkfrost, Glyvrar um loyvi at byggja gongd og skrivstovur uppí sunnara enda á matr. nr. 81 sambært viðløgdu tekningum.
Ummæli frá Teknisku Deild:
TD mælir til at játta byggiloyvi til tilbygningin við teirri treyt, at Brunaumsjón Landsins og Arbeiðseftirlitið góðkenna tekningarnar.
-Byggi- og býarskipanarnevndin mælir til at taka undir við tilráðingini frá Tekn. deild.
-Býráðið samtykti at taka undir við Byggi- og býarskipanarnevndini.
2.
J. nr. 431 – 08/00333
Víðkan av tyrvingarplássinum hjá IRF í Oyndarfirði.
Búnaðarstovan biður um ummæli til umsókn frá IRF, har søkt verður loyvi at víðka tyrvingarplássið í Oyndarfirði.
-Tekniska nevnd mælir til at játta umsóknini.
-Býráðið samtykti at taka undir við Teknisku nevnd.
3.
J. nr. 512 – 09/00477
P/F ARTICON, P/F BORG og Sp/f Selmar Nielsen søkja við skrivi df. 06/07-09 um loyvi at keypa eitt øki til at byggja vardar íbúðir á.
Ummæli frá Teknisku Deild:
TD mælir til at selja teimum uml. 3.180 m2 í sunnara partinum av matr. nr. 1b til vardu íbúðirnar. Stykkið liggur norðan fyri stykkið sum Sp/f VIST hevur fingið tilsøgn um.
-Byggi- og býarskipanarnevndin mælir til at taka undir við tilráðingini frá Tekn. deild.
-Býráðið samtykti at taka undir við Byggi- og býarskipanarnevndini.
4.
J. nr. G 219c – 09/00218
Atlantic Supply Base søkir um loyvi at yvirtaka leigumálið fyri grundøkið undir pakkhúsinum á matr. nr. 219c.
-Vinnu- og havnanevndin mælir til, at ASB fær loyvi til at yvirtaka leigumálið fyri tíðarskeiðið ið eftir er av leigumálinum, við somu treytum sum eru galdandi í verandi sáttmála.
-Býráðið samtykti at taka undir við Vinnu- og havnarnevndini.
5.
J. nr. 521 – 09/00510
Julianna Klett, adv. søkir vegna Fróða Ejdesgaard, um loyvi at yvirtaka leigusáttmálan á havnarøkinum í Oyndarfirði sum P/F Sjóvartún hevði við kommununa. Á økinum er bygdur ein skúrur sum verður brúktur til egning o.a. í smb. við sjóvinnu.
Ummæli frá Teknisku Deild:
TD mælir til at frábýta uml. 50 m2 frá matr. nr. 118a til leigustykki undir skúrin, sum víst á hjáløgdu tekning df. 17/08-09.
-Vinnu- og havnanevndin hevur á fundi 18/08-2009 mælt til at taka undir við tilráðingini frá Teknisku deild.
-Býráðið samtykti at taka undir við Vinnu- og havnarnevndini og at leigumálið kann verða galdandi í upp til 20 ár.


text:
Valrættur hjá lesandi
Lesandi, sum vegna útbúgving fyribils hava tilhald uttan fyri Føroyar, hava valrætt til løgtingið, um tey annars lúka treytirnar fyri valrætti til løgtingið, og um tey framman undan fráflyting úr Føroyum hava verið skrásett í fólkayvirlitinum í Føroyum í minsta lagi 5 ár tilsamans.
Fyri at kunna atkvøða er neyðugt at verða skrásettur á vallista. Lesandi uttanlands verða eftir áheitan upptiknir á vallistan í teirri kommunu, har tey seinast hava verið skrásett í fólkayvirlitinum. Fyri at verða tikin upp á vallistan, skal veljarin senda inn umsókn, og skal kommunan hava tikið avgerð um upptøku á vallistan í seinasta lagi 3 vikur áðrenn valdagin.
Veljarar, ið hava havt tilhald uttan fyri Føroyar í meira enn 8 ár, kunnu ikki koma á vallista.
Umsóknarbløð kunnu fáast á heimasíðuni hjá Almannamálaráðnum www.amr.fo og hjá kommununum og føroysku viðskiftastovunum.
Viðvíkjandi váttan frá útbúgvingarstovninum kunnu lesandi nýta avrit av lestrarkorti ella aðra útskrift, sum vísir, at tey eru lestrarvirkin.
Gevið gætur, at skeiv skrivlig váttan kann eftir §162 í revsilógini revsast við bót ella fongsul í upp til 4 mánaðir
Upptøka á vallistanum er galdandi í 2 ár frá tí degi, avgerðin um upptøku er tikin.
Kommunurnar skulu boða Landsfólkayvirlitinum frá avgerðum um upptøku á vallista av veljarum. Landsfólkayvirlitið førir eitt samlað yvirlit yvir tílíkar veljarar.
Lesandi uttanlands kunnu greiða brævatkvøðu í fyrsta lagi 4 mánaðar áðrenn valdagin.
Lesandi uttanlands greiða atkvøðu á støðum, sum har verða nýtt til atkvøðugreiðslu við brævi, t.d. sendistovur og donsk fólkayvirlit.
Til ber at taka niður umsóknar blað her


text:
Seinasti møguleiki at síggja Heksirnar
Hevur tú ikki sæð Heksirnar, so skunda tær!
Familjuleikurin ‘Heksirnar’ hevur gingið fyri so gott sum fullum húsum á Meiarínum allan september. Nú verður síðsti møguleiki at síggja leikin hjá teimum, sum ikki hava sæð hann enn.
Spælt verður
- Hósdagin og fríggjadagin kl. 18.00
- Leygardagin og sunnudagin kl. 15.00.
Leikurin nertur við flestu kenslurnar hjá okkum. Til tíðir fyllir spenningur rúmið, vit flenna, eru bangin, syrgin og ikki minst hoyra eina góða søgu. Vit hava bæði álvarsligar og stuttligar løtur. Ummælini bæði frá áskoðarunum og frá fjølmiðlunum hava verið sera góð.
Leikurin hóskar seg til øll, børn, ung og vaksin, men gerist nú ikki ov bangin fyri heksunum!
Boðskapurin ið kemur fram í leikinum er, at tað er líka mikið hvussu vit síggja út, bara onkur er, ið elskar okkum. Hetta haldi eg kemur væl fram í leikinum, og tað hóskar seg eisini sera væl til søgugongdina.
Eg gevi sjónleikinum 6 av 6 smílum, tí at hann var eitt satt upplivilsi hjá mær, og eg mæli tí øllum at síggja hann.
Røskva Tórhalsdóttir í STROK
Í Dimmalætting og á Listaportalinum skrivar Kinna Poulsen m.a:
GRESSILIGA GÓÐUR GÍVRALEIKUR: Heksirnar, sum í hesum døgum tíggja sær og leika í á Tjóðpallinum eru sjáldsama óreinar, men sjálvt um tær eru veruligar livandi heksir, sum hata børn so nógv, at tær brúka alla sína tíð at finna upp á ræðuligar mátar at gera av við tey, so er talan eisini um ein sera stuttligan og undirhaldandi familjuleik, sum tit mugu síggja á Tjóðpalli Føroya í ein fart, helst áðrenn øll hava fingið hala og í øllum førum áðrenn tað er ov seint.
SORGBLÍTT OG ÓSENTIMENTALT: Leikurin økir ferðina móti endanum og viðhvørt er tað rein slapstick komedia við stuttligum reyvafalli og tá eru børnini í salinum um at flána. Mær dámdi væl leikin, serliga tann um somu tíð sorgblíða og ósentimentala hugburðin. Tað er jú einaferð soleiðis í tí ordiligu verðini, at har doyggja summi viðhvørt, og hetta verður staðfest og endurtikið í leikinum, sum eisini nertir ta syrgiligu sannroynd, at summi altso eru ónd og órein. Men sjálvt um mann kanska verður noyddur at liva eitt heilt annað lív enn tað, mann upprunaliga ætlaði, so er tað kanska ikki so galið kortini, um bara mann hevur onkran, sum er góður við ein. Tað er einfaldi og erligi boðskapurin í leikinum - um bara kærleikin er har, so er alt í lagi.


text:
[Sosialistisk Ung skriva:] Trøllvaksnar mammurumpur
Elisabeth Steinberg býr í Klaksvík hjá ommu og abba sínum. Hon er 25 ára gomul og lesur stjórnmálafrøði á Søgu- og Samfelagsdeildini á Setrinum í Havn. “At búgva heima hjá ommu og abba, sum 25 ára gomul, er sum at fara tíggju ár aftur í tíðina,” sigur hon. Elisabeth vil gjarna flyta í egið kamar ella íbúð tættari við skúlan. Eina tíð royndi hon at leiga íbúð í Havn, men studningurin áljóðandi kr. 3.737 rakk ikki til, so hon varð noydd at arbeiða við síðurnar av. Tá gekk betur at rinda leiguna, men verri við tí fakliga. Av teirri orsøk flutti hon norður aftur til familjuna í Klaksvík, so hon aftur hevði tíð at hugsavna seg um at lesa (restin av greinini er at finna á roddin.fo)
MFS vilja fegin hoyra frá bæði ungmannafeløgunum og politisku flokkunum annars. Peiki okkum gjarna á hóskandi tilfar.


text:
Jens Hákun Leo
03.01.2017 - 12:00
Tíðindi > Samfelag & Politikkur > Kommunalpolitikkur
Tann nýggja býráðssamgongan í Tórshavnar kommunu, við Anniku Olsen, borgarstjóra, á odda, ætlar sær at bera so í bandi, at løgtingið broytir kommunustýrislógina, so at ein fráfarandi býráðsmeiriluti ikki kann hóreiggja sær, so sum hann lystir ta síðstu tíðina, áðrenn hann skal skiftast út við ein nýggjan býráðsmeiriluta.
Hetta kom fram á tíðindafundinum, sum nýggja býráðssamgongan í Tórshavnar kommunu helt í dag í býráðshúsinum í Havn.
Harundir legði Annika Olsen upp til hesum viðvíkjandi, at tað ynskiliga er, at ein fráfarandi meiriluti bert virkar á ein fyrisitingarligan hátt ta síðstu tíðina, áðrenn hann skal skiftast út við ein nýggjan býráðsmeiriluta, hetta so at tann nýggi býráðsmeirilutin ikki verður bundin niður av tí fráfarandi.
Við hesum sipaði hon til ta ónøgd, sum hevur verið hesa seinastu tíðina í sambandi við, at fráfarandi býráð í Tórshavnar kommunu eftir kommunuvalið í november tók endaliga avgerð um, at kommunuskatturin komandi ár verður lækkaður við 0,75 prosentstigum, frá 19,75% til 19%.
Heðin spøkti yvir nýggju býráðssamgonguni
Tað ironiska í hesum boðskapinum viðvíkjandi tí ynsktu broytingini av kommunustýrislógini var, at meðan nýggja býráðssamgongan førdi fram ímillum linjurnar, at "eingin Heðin Mortensen" nakrantíð aftur eigur at fáa loyvi at gera fortreð fyri nakra komandi býráðssamgongu, stóð ein høggmynd av høvdinum hjá Heðini Mortensen í vindeyganum beint við síðurnar av, har tey sjey í tí nýggju býráðssamgonguni í Tórshavnar kommunu sótu.
Á henda hátt kann ein heldur skemtiliga, ella heldur álvarsamt, halda fyri, at Heðin Mortensen spøkti í býráðshúsinum í dag, mestsum haldandi fyri við nýggju býráðssamgonguna, at "so lætt skulu tit ikki sleppa".
Spurningurin, sum stendur eftir hetta, er, um Heðin Mortensen fer at "spøkja" hesi komandi fýra árini og "anda ta nýggju býráðssamgonguna í nakkan", sum ein plagar at taka til, nú hann fer at sita í andstøðu í Tórshavnar Býráð. Livst, so spyrst.
Varaborgarstjóri í hálva tíð
Nýggja býráðssamgongan heldur í aðrar mátar eisini, at tað ikki kann vera rætt, at borgarstjórin er einasti fyrisitingarligi myndugleiki og umhugsar at seta í verk eina sonevnda ”magistrat-skipan”, har ið t.d. tað kann koma uppá tal, at varaborgarstjórin verður settur í hálvttíðarstarv.
Eisini kom fram á tíðindafundinum í dag, at Annika Olsen ikki fer at taka við starvinum sum forkvinna í Kommunufelagnum, hetta tí at tað er semja um, at borgarstjórastarvið krevur, at hon er í fullari tíð í starvinum sum borgarstjóri í Tórshavnar kommunu. Hetta merkir eisini, at hon fer úr løgtinginum.
Mynd: Jens Kr. Vang


text:
Orð: Dione Isaksen
Lag: Elith Worsing
1. Hví man alt vera so hugnaligt í kvøld?
Frosturin bítur, men eingi eru køld.
Dagur var strævin, men eingi sýnast móð,
hví eru øll so blíð og fró?
Niðurlag: Tað er jólaaftan! Klokka ring!
Bing, bang, bing! Bing, bang, bing!
Brátt er træið tendrað – slá so ring,
dansa, kvøð og syng!
2. Myrkt er og kalt er og følnað hvør urt,
sólin hin bleika næstan kámast burt,
smáfuglar stirdir ei orka á flog –
tá sendir sólin gleðisboð.
3. Fjart er hon stødd, men vit hoyra tað ljóð,
børn síni minnist sólarmamman góð:
Eg komi aftur til alt tað, sum grør
og andar á tí køldu jørð.
4. Børn eru børn, og tað verða vit við,
tá vit um jólatræið lið um lið,
dansa og minnast á summar og sól,
meðan vit kvøða hátt um jól.


text:
Frændafundur 6
26.-28. juni 2007 verður Frændafundur hildin í Klingruni í Norðurlandahúsinum í Tórshavn. Øll eru vælkomin at lurta eftir fyrilestrunum.
Frændafundur er ein hugvísindalig (humanistisk) ráðstevna, ið Fróðskaparsetur Føroya og Hugvísindadeild Háskóla Íslands standa fyri. Hetta er sætta ráðstevnan í røðini hjá granskingarsamstarvinum Frændafundi, hvørs nevnd í løtuni er myndað av Anfinni Johanesen, Maluni Marnersdóttur, Jóhan Hendrik W. Poulsen, Lenu Reinert og Turið Sigurðardóttur.
Ráðstevnumálini eru føroyskt og íslendskt, og skrivligir samandráttir av fyrilestrunum verða tøkir á ráðstevnuni. Í hesum samband kann nevnast, at Frændafundur 5, ið varð hildin í Reykjavík í 2005 er tøk sum bók.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...